ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI

HOTĂRÂRE

Nr. 58  din  16.12.2021 

Privind stabilirea sumei cheltuielilor de executare silită ocazionate de tipărirea și comunicarea prin poștă a documentelor de executare silită

Consiliul Local Blandesti, judeţul Botoşani, întrunit în şedinţa ordinară din data 16.12.2021;

Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blȃndești, Mihaela Băghiceanu, raportul de specialitate nr. 3591/2021 al compartimentului financiar contabil, operator rol impozite şi taxe locale al Primăriei comunei Blândeşti şi rapoartele de avizare a comisiilor de specialitate a C.L. Blândeşti;
Ţinând cont prevederile art. 256, alin. (1) din Legea nr. 207/2015 privind Codul de procedură fiscală, cu modificările și completările ulterioare, care prevede ”cheltuielile ocazionate cu efectuarea procedurii de executare silită sunt în sarcina debitorului”.
În baza art. 129, aliniat alin. (4), lit. c)  din O.U.G. nr. 57/2019 privind Codul Administrativ, cu modificările și completările ulterioare;
În temeiul art. 139 și art. 196, aliniat (1), litera a) din O.U.G. nr. 57/2019 privind Codul Administrativ, cu modificările și completările ulterioare;

HOTĂRĂŞTE

           Art. 1. Se aprobă suma cheltuielilor de executare silită ocazionate de tipărirea și comunicarea prin poștă a documentelor de executare silită ȋn cuantum de 9 lei / comunicare .


Art. 2 Suma de 9 lei / comunicare va fi debitată ȋn sarcina fiecărui contribuabil supus executării silite, la momentul emiterii titlului executoriu pentru fiecare executare silită pornită ȋmpotriva acestuia de către compartimentul financiar contabil, impozite şi taxe locale al Primăriei comunei Blândeşti.


Art. 3 Compartimentul financiar contabil prin operator rol impozite şi taxe locale al Primăriei comunei Blândeşti va duce la ȋndeplinire prevederile prezentei hotărȃri.

Preşedinte de şedinţă
Consilier local – Eugen CIOBANU 

